קלאסיקת ברטאן

קלאסיקת ברטאן - מערב צרפת (בצרפתית: Bretagne Classic Ouest–France, נקרא בעבר גם "גרנד פרי דה פלואה") הוא מרוץ אופני כביש המתקיים בצפון מערב צרפת. המרוץ נחשב למרוץ החד-יומי הצרפתי השני ביוקרתו אחרי המונומנט פריז - רובה. המרוץ נוסד בשנת 1931, הוא מתאים לרוכבים בעלי יכולות מגוונות והוא חלק מסבב מרוצי ה-UCI World Tour.

 היסטוריה 
שמאל|ממוזער|ז'אן ז'ורדן, המנצח של 1968 ו-1969
המרוץ נקרא בהתחלה "סרקט דה פלואה", ולאחר מכן גם "גרנד פרי דה פלואה". בין 1989 ובין 2015 נקרא המרוץ "GP Ouest–France" על שם נותן החסות, עיתון הפועל בצפון מערב צרפת, Ouest-France. החל מ-2016 נקרא המרוץ בשמו המלא "Bretagne Classic Ouest–France" ובקיצור, "Bretagne Classic". המרוץ נוצר על ידי רופא הטור דה פראנס, ד"ר ברטי, שהשתמש בהשפעתו כדי למשוך רוכבים צרפתים בכירים למרוץ. המנצח הראשון היה פרנסואה פאווה הצרפתי. בשנותיו הראשונות נשלט המרוץ על ידי רוכבים צרפתיים, המנצח הראשון שאינו צרפתי היה אוגו אנליז האיטלקי שעשה זאת ב-1954, הרוכב הלא צרפתי השני שניצח במרוץ היה פריץ פירארד ההולנדי ב-1979.

שון קלי היה הרוכב דובר אנגלית הראשון שניצח במרוץ ב-1984, והשלישי שאינו צרפתי. פרנק ואנדנברוק היה הרוכב הצעיר ביותר שניצח במרוץ, כאשר עשה זאת בגיל 21 בשנת 1996. ב-2005, ניצח ג'ורג' הינקאפי את המרוץ בעונה טובה שכללה גם מקום שני ב-פריז - רובה. אחד הניצחונות הגדולים הראשונים בקריירה של וינצ'נצו ניבאלי, הגיע במרוץ הזה כאשר ניצח במפתיע ב-2006. ב-2009 ו-2010, ניצחו האוסטרלים סיימון גרנס ומת'יו גוס בהתאמה. ב-2011, גרגה בולה הפך לסלובני הראשון שניצח במרוץ.

בשנת 2000 נערכה בפלואה אליפות העולם באופני כביש, כשהסיבוב בן 14 הקילומטרים המסיים את המרוץ הקלאסי, שימש כסיבוב המרכזי של מרוצי האליפות. במרוץ הכביש לגברים ניצח הרוכב הלטבי, רומאנס ויינשטיינס  ובמרוץ הכביש לנשים ניצחה הבלארוסית, זינאדיה סטהורסקיה .

המרוץ נערך באזור שבו מרוצי אופני כביש נחשבים כפופולריים במיוחד בקרב האוכלוסייה המקומית. הנהלת המרוץ נעזרת מדי שנה ב-600 מתנדבים מקומיים לקיום המרוץ. המרוץ הוא שיאו של פסטיבל אופניים שנתי בן ארבעה ימים, הכולל גם את מרוץ הנשים, מרוצי אופני BMX, מרוצי מסלול ומרוץ פונדו המוני.

 מסלול 
המרוץ מתקיים במחוז מורביאן בחבל ברטאן שבצפון-מערב צרפת. המסלול מתחיל ומסתיים בכפר קטן בשם פלואה , שעל שמו נקרא המרוץ בעבר. עד 2016 היה המרוץ בנוי מ-8 הקפות בנות 27 קילומטרים ועוד הקפה של 14 ק"מ. המרוץ ידוע בין היתר בטיפוסים והמורדות הטכניים שלו. המרחק הכולל הוא כ-260 ק"מ. החל מ-2016, עקב שינוי שם המרוץ כך שיכלול את שם חבל הארץ ברטאן, שונה המסלול. לאחר הזינוק מפלואה, המסלול פונה צפונה ולאחר מכן מערבה לכיוון פיניסטר, כשהנקודה מערבית ביותר בו היא ארגול . משם המסלול פונה מזרחה ומגיע חזרה לפלואה ומסתיים בהקפה המסורתית המסיימת של 14 קילומטרים. למסלול המרוץ ב-2019 הוכנסו שני קטעים קצרים של כביש ישן ומשובש באורך כולל של 2.5 קילומטר.

 מנצחים בשנים האחרונות 
שמאל|ממוזער|אוליבר נאסן, המנצח של 2016 ו-2018

שנהרוכבקבוצה1997אנדראה פריגאטוRoslotto– ZG Mobili1998פסקל הרווהפסטינה - לוטוס1999כריסטוף מנגיןפרנסיס דה ז'ה2000מיקלה ברטוליקוויק סטפ2001ניקו מאתןקופידיס2002ג'רמי הונטביגמאט - אובר 932003אנדי פליקינגרAG2R2004דידייה רוודיירקט אנרג'י2005ג'ורג' הינקאפיקבוצת דיסקברי צ'אנל2006וינצ'נצו ניבאליליקוויגאס2007תומא ווקלרטלקום2008פייריק פדריגוטלקום2009סיימון גרנססרבלו טסט טים2010מת'יו גוסקבוצת HTC קולומביה2011גרגה בולהלמפרה2012אדוואלד בואסון האגןקבוצת סקיי2013פיליפו פוזאטולמפרה2014סילביין שאבנלIAM Cycling2015אלכסנדר קריסטוףקטיושה2016אוליבר נאסןIAM Cycling2017אליה ויויאניקבוצת סקיי2018אוליבר נאסןAG2R2019ספ ואנמרקהEF Education First2020 מייקל מת'יוססאנווב2021 בנואה קונפרואהAG2R Citroën2022 ווט ואן ארטיומבו–ויסמה2023 ולנטן מדואסGroupama–FDJ2024 מארק הירשייו. איי. אי. אמירטס2025 ארנו דה לילוטו

 מרוץ הנשים - גרנד פרי דה פלואה ברטאן 
מ-2002, מתקיים מרוץ נשים בשם גרנד פרי דה פלואה ברטאן , שנערך יום לפני מרוץ הגברים. ליזי דייגנן ניצחה בשלוש מהדורות של המרוץ (2015, 2017 ו-2020) ומחזיקה בשיא הניצחונות במרוץ.

 קישורים חיצוניים 


 הערות שוליים 

קטגוריה:צרפת: מרוצי אופניים
קטגוריה:ברטאן: ספורט
קטגוריה:מרוצי וורלד טור